Hakija Turajlić

Hakija Turajlić (født 1936, død 8. januar 1993) var en bosnisk statsmann som ble drept av serbiske gjerningsmenn mens han var under beskyttelse av franske FN-soldater. Da han ble drept fungerte han som statsminister for Bosnia. Attentatet ble en vanskelig sak for FN. Han ble transportert av franske FN-soldater i en skuddsikker bil fra flyplassen i Sarajevo. På vei til regjeringsbygget ble de stoppet av serbiske paramilitære. Under diskusjonen med disse paramilitære åpnet en FN-soldat bakdøren på bilen og en av de serbiske soldatene lente seg over skulderen hans og skjøt Turajlić flere ganger. Gjerningsmennene ble aldri tatt. 

Hvert år minnes Turajlić i en seremoni i Sarajevo.

Bosnjaker
Personer fra jugoslaviakrigene
Myrdede politikere
Personer drept med skytevåpen
Personer drept i attentat
Fødsler i 1936
Dødsfall i 1993